बोले अन्तर्राष्ट्रीय विमानक्षेत्र

अदिस अबाबा बोले अन्तर्राष्ट्रीय विमानक्षेत्र (IATA: ADD, ICAO: HAAB) इथियोपिया के शहर अदिस अबाबा खा अन्तर्राष्ट्रीय विमानक्षेत्र है। यह विमानक्षेत्र बोले क्षेत्र में अदिस अबाबा शहर से 6 kमी॰ (20,000 फीट) नगर केन्द्र से दक्षिण-पूर्व दिशा में एवं डेब्रे-ज़ेविट से 65 kमी॰ (213,000 फीट) उत्तर में स्थित है। इसका पूर्व नाम हैल सेलासी अन्तर्राष्ट्रीय विमानक्षेत्र था और यह देश की ध्वजवाहिका वायुसेवा इथियोपियन एयरलाइंस का प्रमुख हब है। यह वायुसेवा देश के गंतव्यों सहित अफ़्रीका के अनेक शहरों एवं एशिया, यूरोप एवं उत्तरी अमरीका को निर्बाध वायुसेवाएं प्रदान करती है। बोले अन्तर्राष्ट्रीय विमानक्षेत्र को कई वायुसेवाओं द्वारा अफ़्रीका के लिये प्रवेशद्वार के रूप में देखा गया है। अतः यह एस महाद्वीप के अन्य भागों को इथियोपियन एयरलाइंस के अफ़्रीकी नेटवर्क द्वारा जोड़ने वाला महत्त्वपूर्ण विमानक्षेत्र है। यह कई स्थानीय चार्टर उड़ानों के लिये हब का उद्देश्य भी हल करता है। यह अफ़्रीका महाद्वीप के कुछ गिने हुए विमानचालक प्रशिक्षण केन्द्रों में से एक है। बोले अन्तर्राष्ट्रीय विमानक्षेत्र अफ़्रीका के व्यस्ततम विमानक्षेत्रों में से एक है जहां की अंकित यात्री मात्रा २००९ में 3,497,847 थी। इस बढ़ते हुए यात्री ट्रैफ़िक के समय में बोले विमानक्षेत्र क्षेत्रफ़ल के अनुसार अफ़्रीका का तृतीय बड़ा विमानक्षेत्र है। कार्गो ट्रैफ़िक के अनुसार २००१ तक यह अफ़्रीका का तीसरा बड़ा विमानक्षेत्र था जहां 2,420,997 टन कार्गो का पंजीकरण हुआ था। यह विमानक्षेत्र एयरबस ए३८० अवतरण सक्षम है। सन्दर्भ बाहरी कड़ियाँ HAAB विमानक्षेत्र सूचना वर्ल्ड एयरपोर्ट डाटा पर। आंकड़े अक्टूबर २००६ तक अद्यतित।